**MESTNA OBČINA** **VELENJE,** Titov trg 1, 3320 Velenje na podlagi 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS), 58. člena in 4. točke prvega odstavka 68. člena v povezavi s tretjim odstavkom 70. člena Zakona o javnih uslužbencih Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb in 32/25 – ZJU-1) objavlja

 **JAVNI NATEČAJ**

**ZA ZASEDBO PROSTEGA URADNIŠKEGA DELOVNEGA MESTA**

**SVETOVALEC – PRIPRAVNIK – za področje informatike – Ž/M**

 **v Uradu za gospodarski razvoj in prestrukturiranje MO Velenje**

za določen čas, in sicer za čas opravljanja pripravništva v trajanju 10 mesecev.

Kandidati, ki se bodo prijavili na prosto uradniško delovno mesto, morajo izpolnjevati naslednje pogoje:

* najmanj visokošolska strokovna izobrazba (prejšnja), visokošolska strokovna izobrazba, visokošolska univerzitetna izobrazba,
* državljanstvo Republike Slovenije,
* znanje uradnega jezika (visoka raven znanja slovenščine),
* vozniški izpit B kategorije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

V skladu z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08) je za delo na uradniških delovnih mestih potrebna visoka raven aktivnega obvladanja slovenščine. Visoko raven aktivnega znanja slovenščine obvlada, kdor je uspešno opravil preizkus po izobraževalnem programu za slovensko gimnazijo oziroma tej ustrezno štiriletno srednjo šolo.

V skladu z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št, 28/09, v nadaljevanju Pravilnik) ter prvim odstavkom 106. člena Zakona o javnih uslužbencih je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi. Pripravnik se sprejme v delovno razmerje za določen čas trajanja pripravniške dobe.

Prednost pri izbiri bodo imeli kandidati, ki:

* izkazujejo interes za delo v javni upravi in razumevanje osnov delovanja lokalne samouprave,
* imajo znanje angleškega jezika (vsaj raven B2) ali znanje drugega uradnega jezika EU,
* imajo dobro razvite komunikacijske sposobnosti in sposobnost timskega dela,
* so samoiniciativni, natančni in odgovorni pri opravljanju nalog,
* obvladajo delo z računalnikom (pisarniška zbirka MS Office, Windows, delo z internet explorerjem).

**Naloge delovnega mesta:**

* usposabljanje za  pomoč pri pripravi osnutkov predpisov in drugih zahtevnejših gradiv;
* usposabljanje za  zbiranje, urejanje in pripravo podatkov za oblikovanje zahtevnejših gradiv;
* usposabljanje za samostojno oblikovanje manj zahtevnih gradiv s predlogi ukrepov;
* sodelovanje pri pripravi in izvajanju projektov s področja digitalizacije lokalne skupnosti
* usposabljanje za samostojno načrtovanje, vodenje, koordiniranje razvojnih in ostalih projektov ter pridobivanje sredstev iz Evropske unije;
* usposabljanje za sodelovanje pri pripravi osnov in podlag za razvojne dokumente občine predvsem s področja digitalizacije lokalne skupnosti;
* druga dela in naloge na primerljivi stopnji zahtevnosti skladno z individualnim načrtom usposabljanja pripravnika in po navodilu nadrejenih.

**Prijava mora biti obvezno oddana na predpisanem obrazcu, ki je sestavni del objave javnega natečaja in mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;
1. izjavo, da za namen tega natečajnega postopka dovoljuje Mestni občini Velenje pridobitev podatkov o izpolnjevanju pogojev za zasedbo delovnega mesta iz uradnih evidenc (če kandidat z vpogledom v uradne evidence ne soglaša, bo moral sam predložiti ustrezna dokazila).

Kandidat izjave napiše in podpiše sam, pred odločitvijo o izbiri pa delodajalec za izbranega kandidata s pridobitvijo podatkov iz uradnih evidenc preveri resničnost njegovih izjav in navedb o izpolnjevanju pogojev.

Prijava naj vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Javni uslužbenci, ki sklenejo delovno razmerje za določen čas, niso imenovani v naziv. V pogodbi o zaposlitvi se določi, glede na kateri uradniški naziv se določijo pravice oziroma dolžnosti javnega uslužbenca.

Izbrani kandidat na delovnem mestu svetovalec – pripravnik se bo usposabljal za opravljanje dela glede na uradniški naziv svetovalec III.

Z izbranim kandidatom bo sklenjeno delovno razmerje za določen čas trajanja pripravniške dobe - deset (10) mesecev, s polnim delovnim časom 40 ur tedensko.

Strokovna usposobljenost kandidatov se bo presojala na podlagi izpolnjenega obrazca »vloga za zaposlitev«, priloženih izjav in dokazil, razgovora s kandidati, lahko tudi na podlagi pisnega preizkusa.

Pripravnik se usposablja v skladu s splošnim in posebnim programom usposabljanja. Pri tem mu je dodeljen mentor, ki ga vodi, spremlja njegov napredek ter mu nudi strokovno podporo skozi celotno obdobje pripravništva.

Pripravniku se določi plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljanjem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri (4) plačne razrede nižja od osnovne plače tega delovnega mesta oziroma naziva Svetovalec III. Izhodiščni plačni razred uradniškega delovnega mesta Svetovalec III je 17. plačni razred, plačni razred pripravnika je tako 13. plačni razred (osnovna plača 1.787,76 EUR bruto). Izbrani kandidat pridobi pravico do izplačila osnovne plače v vrednosti plačnega razreda postopno, na način iz 2. in 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Izbrani kandidat bo delo opravljal v prostorih občinske uprave Mestne občine Velenje, Titov trg 1, Velenje oziroma v uradnih prostorih občinske uprave ter v primeru potrebe na podlagi napotitve v kraju, kjer poteka delovni proces.

Kandidat vloži prijavo v pisni obliki, ki jo pošlje v zaprti ovojnici z **označbo:** "za prosto delovno mesto **Svetovalec – področje informatike**«, na **naslov**: Mestna občina Velenje, Titov trg 1, 3320 Velenje, in sicer v roku **30 dni** po objavi na spletni strani Mestne občine Velenje in Zavodu RS za zaposlovanje.

Za pisno obliko prijave se šteje tudi elektronska oblika, poslana na elektronski naslov info@velenje.si,

pri čemer veljavnost prijave ni pogojena z elektronskim podpisom.

Če je vloga poslana po elektronski poti, se šteje za pravočasno, če jo je pred iztekom roka prejel informacijski sistem organa ali informacijski sistem za sprejem vlog, vročanje in obveščanje.

Kandidati bodo o izbiri pisno obveščeni najkasneje v roku 30 dni po opravljeni izbiri. Obvestilo o končanem postopku bo objavljeno na spletni strani Mestne občine Velenje www.velenje.si.

Informacije o izvedbi javnega natečaja daje Irena Hladin Škoberne, telefon: 03/89 61 692, informacije o delovnem področju daje Karla Sitar, telefon: 03/89 61 679.

V besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Številka: 1100-0019/2025

Datum: 8. 9. 2025

 **Peter DERMOL**

 **župan**